CELEX: 32011D0096
Language: fi
Date: 2011-02-11 00:00:00
Title: 2011/96/EU: Komission päätös, annettu 11 päivänä helmikuuta 2011 , maatalouden ja maaseudun kehittämisen erityisestä liittymisohjelmasta (Sapard) vuonna 2007 rahoitettuja menoja koskevien Romanian tilien tarkastamisesta ja hyväksymisestä (tiedoksiannettu numerolla K(2011) 759)

12.2.2011   
            
            
               FI
            
            
               Euroopan unionin virallinen lehti
            
            
               L 38/42
            
         KOMISSION PÄÄTÖS,
   annettu 11 päivänä helmikuuta 2011,
   maatalouden ja maaseudun kehittämisen erityisestä liittymisohjelmasta (Sapard) vuonna 2007 rahoitettuja menoja koskevien Romanian tilien tarkastamisesta ja hyväksymisestä
   (tiedoksiannettu numerolla K(2011) 759)
   (Ainoastaan romaniankielinen teksti on todistusvoimainen)
   (2011/96/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999 (1),
   ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000 (2),
   ottaa huomioon Romanian kanssa 2 päivänä helmikuuta 2001 tehdyn monivuotisen rahoitussopimuksen ja erityisesti sen liitteessä olevan A jakson 11 artiklan,
   ottaa huomioon Sapard-ohjelmassa tehtyjä monivuotisia ja vuotuisia rahoitussopimuksia koskevista toimenpiteistä ja siirtymisestä Sapard-ohjelmasta maaseudun kehittämiseen 8 päivänä maaliskuuta 2007 annetun komission asetuksen (EY) N:o 248/2007 (3) yhdessä sen liitteessä II olevassa 1 kohdassa tarkoitettujen monivuotisten rahoitussopimusten ja erityisesti niiden liitteessä A olevan 11 artiklan kanssa,
   on kuullut maatalousrahastojen komiteaa,
   sekä katsoo seuraavaa:
   
               (1)
            
            
               Komissio teki Euroopan unionin puolesta Romanian kanssa monivuotiset rahoitussopimukset maatalouden ja maaseudun kehittämisen erityisen liittymisohjelman (Sapard) toteutuksen teknisestä, oikeudellisesta ja hallinnollisesta kehyksestä.
            
         
               (2)
            
            
               Monivuotisten rahoitussopimusten liitteessä olevan A jakson 11 artiklassa määrätään komission tekemästä tilien tarkastamista ja hyväksymistä koskevasta päätöksestä. Kyseistä määräystä sovelletaan edelleenkin Romaniaan asetuksen (EY) N:o 248/2007 nojalla.
            
         
               (3)
            
            
               Tuensaajamaille myönnetyt määräajat vaadittujen asiakirjojen toimittamiseksi komissiolle ovat päättyneet.
            
         
               (4)
            
            
               Komission 30 päivänä syyskuuta 2008 tekemällä päätöksellä K(2008) 5524 tarkastettiin ja hyväksyttiin Bulgarian ja Kroatian tilit. Romanian tilien tarkastamista ja hyväksymistä koskevaa päätöstä ei kuitenkaan voitu tuossa vaiheessa tehdä, koska Romanialta pyydettyjen lisätietojen tarkastelu oli kesken.
            
         
               (5)
            
            
               Lisätiedot on tällä välin toimitettu. Komissio voi tehdä toteutettujen tarkastusten perusteella päätöksen Sapard-viraston toimittamien tilien täydellisyydestä, tarkkuudesta ja todenperäisyydestä.
            
         
               (6)
            
            
               Tämä päätös tehdään kirjanpitotietojen perusteella. Se ei rajoita komission mahdollisuutta päättää myöhemmin sellaisten menojen jättämisestä EU:n rahoituksen ulkopuolelle, joita ei ole toteutettu asetuksen (EY) N:o 2222/2000 mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Romanian alueella sijaitsevan Sapard-viraston tilit Euroopan unionin yleisestä talousarviosta vuonna 2007 rahoitettujen menojen osalta.
   2 artikla
   Tällä päätöksellä hyväksyttävät varainhoitovuotta 2007 koskevat menot ja EU:lta saatu rahoitus, sellaisina kuin ne on ilmoitettu 31 päivänä joulukuuta 2007, sekä kyseisen tuensaajamaan 31 päivänä joulukuuta 2007 EU:n puolesta hallussaan pitämät varat esitetään liitteessä.
   3 artikla
   Tämä päätös on osoitettu Romanialle.
   
      Tehty Brysselissä 11 päivänä helmikuuta 2011.
      
         
            Komission puolesta
         
         Dacian CIOLOŞ
         
            Komission jäsen
         
      
   
   
      (1)  EYVL L 161, 26.6.1999, s. 87.
   
      (2)  EYVL L 253, 7.10.2000, s. 5.
   
      (3)  EUVL L 69, 9.3.2007, s. 5.
   
      LIITE
      
         Romanian Sapard-viraston tilien tarkastaminen ja hyväksyminen
      
      
         Varainhoitovuosi 2007
      
      
         Menot ja EU:lta saatu rahoitus varainhoitovuonna 2007, siten kuin ne on ilmoitettu 31.12.2007
      
      
                  (kaikki määrät euroina)
               
            
                  Tuensaajamaa
               
               
                  Ilmoitus D2
                  EU:n osuus
                  Varainhoitovuosi 2007
               
               
                  Tällä päätöksellä tarkastettu ja hyväksytty EU:n osuus
               
               
                  Tällä päätöksellä tarkastamatta ja hyväksy-mättä jätetty EU:n osuus
               
               
                  b + c yhteensä
               
               
                  Mukautukset (1)
                  
               
               
                  EU:lta saatu rahoitus (D1)
               
               
                  Perittävä tai maksettava erotus
                  Varainhoitovuosi 2007 (2)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d - e - f
               
            
                  Romania
               
               
                  260 601 503,20
               
               
                  260 601 503,20
               
               
                  0,00
               
               
                  260 601 503,20
               
               
                  39 204,26
               
               
                  260 464 956,44
               
               
                  97 342,50 (3)
                  
               
            
         
      
         Tuensaajamaiden EU:n puolesta hallussaan pitämät varat 31.12.2007
      
      
                  (kaikki määrät euroina)
               
            
                  Tuensaajamaa
               
               
                  Tällä päätöksellä
                  tarkastetun ja hyväksytyn EUROMÄÄRÄISEN TILIN saldo
               
               
                  Tämän päätöksen
                  ulkopuolelle jätetty EUROMÄÄRÄISEN TILIN saldo
               
               
                  Tällä päätöksellä tarkastetut ja
                  hyväksytyt VELALLISET
               
               
                  Tämän päätöksen ulkopuolelle jätetyt
                  VELALLISET
               
            
                   
               
               
                  h
               
               
                   
               
               
                  i
               
               
                   
               
            
                  Romania
               
               
                  815 476,50
               
               
                  0,00
               
               
                  2 735 476,31 (4)
                  
               
               
                  0,00
               
            
         (1)  Tämä määrä vastaa Romanian viranomaisten komissiolle varainhoitovuoden 2007 osalta ilmoitettuihin menoihin myöhemmin tekemiä mukautuksia, jotka johtuvat toimenpiteen 3.3 osalta takaisinperityistä määristä.
      
         (2)  Tämä määrä vastaa varainhoitovuoden 2007 osalta tarkastetun ja hyväksytyn sekä takaisinperityn määrän välistä matemaattista erotusta ottamatta huomioon edellisinä vuosina maksettuja ennakkoja. Komissio ei sitoudu perimään tai maksamaan mitään määrää tämän päätöksen antamispäivänä.
      
         (3)  Erotus (–97 342,50 euroa) on matemaattinen tulos määrästä (97 452,16 euroa), joka vastaa ilmoitettuja menoja, joita komissio ei ole korvannut arvioituaan toimenpidettä 3.3 koskevia uudelleenlaskentaraportteja, määrästä (– 92,69 euroa), joka vastaa Romanian viranomaisten vuonna 2007 tekemiä, ilmoitusta D1 2006 koskevia oikaisuja, määrästä (– 18,36 euroa), joka johtuu virheellisen valuuttakurssin käytöstä kolmen perinnän yhteydessä, kuten todentamisviranomainen on selittänyt, ja määrästä (– 1,39 euroa), joka johtuu pyöristämisestä.
      
         (4)  Määrissä ei oteta huomioon veloille kertyneitä korkoja.